প্রমিস ডে-তেই বিশ্বাসভঙ্গের ছবি। বিবাহ বহির্ভূত সম্পর্কে জড়িত স্বামীকে, অন্য মহিলার সঙ্গে হাতেনাতে পুলিসে ধরাল স্ত্রী। সল্টলেকে এক গেস্ট হাউসে আপত্তিকর অবস্থায় পাওয়া যায় দুজনকে।
 ওয়েব ডেস্ক : প্রমিস ডে-তেই বিশ্বাসভঙ্গের ছবি। বিবাহ বহির্ভূত সম্পর্কে জড়িত স্বামীকে, অন্য মহিলার সঙ্গে হাতেনাতে পুলিসে ধরাল স্ত্রী। সল্টলেকে এক গেস্ট হাউসে আপত্তিকর অবস্থায় পাওয়া যায় দুজনকে। বাঘাযতীনের বাসিন্দা অভিযুক্ত দীপঙ্কর দাসের সঙ্গে ২০০৮-এ বিয়ে হয়েছিল রিমা দাসের। অভিযোগ, যে বেসরকারি সংস্থায় দীপঙ্কর কাজ করেন, সেখানেই তাঁর এক সহকর্মীর সঙ্গে বিয়ের পরপরই সম্পর্কে জড়িয়ে পড়েন তিনি। বিষয়টি জানাজানি হতেই, পরিবারে অশান্তি শুরু হয়। এমনকি দু-তিন মাস আগে ওই মহিলা এবং তার স্বামী মিলে তাঁকে খুনের চেষ্টা করে বলেও দাবি রিমা দাসের। এরপরই ছেলেকে নিয়ে বাপের বাড়ি চলে যান তিনি। গতকাল রিমা খবর পান, সল্টলেকে একটি গেস্ট হাউসে উঠেছেন তাঁর স্বামী ও ওই মহিলা। এরপরই পুলিসে খবর দেন তিনি। হাতেনাতে ধরা পড়ে যায় দুজনই। পুলিস তাদের গ্রেফতার করেছে।